ANC en trein-fiasko: ‘Dis nou in Valke se hande’ | Netwerk24
’n Sakeman van Limpopo het Vrydagmiddag glo lukraak skote afgevuur en toe op ’n verpleër in ’n hospitaal losgebrand voordat hy homself om die lewe gebring het.
ANC en trein-fiasko: ‘Dis nou in Valke se hande’
Deur Leanne George 28 Augustus 2016 00:10
Die omstrede Afro4000-lokomotiewe. Foto: Felix Dlangamandla
Dit is nou in die Valke se hande.
Popo Molefe, voorsitter van die Passasierspooragentskap van Suid-Afrika (Prasa), het ’n bom laat bars deur onder eed te verklaar die ANC het geldelik baat gevind by die lokomotief-fiasko, maar sê hy weet nie hoe dinge gaan “uitdraai” nie. Hy gaan dit nou aan die Valke oorlaat.
“Ek wil nie klink asof ek ’n politieke spel speel nie,” het hy aan Rapport gesê.
Hy het Vrydag ’n beëdigde verklaring by die hooggeregshof in Johannesburg ingedien waarin hy sê Swifambo, Prasa se verskaffer van die Afro4000-lokomotiewe, het sowat R80 miljoen betaal aan “instellings wat nie krediteure van die maatskappy was nie”.
Die “instellings” is Similex, ’n maatskappy wat behoort aan Maria ­Gomes, ’n vriendin van pres. ­Jacob Zuma, asook die prokureursfirma van George Sabelo, ’n sakevennoot van ­Zuma se seun Edward.
Die ANC het Vrydag gesê hy weet nie van enige betalings nie.
Geen bewyse is by die hof ingedien dat die ANC wel betalings ontvang het nie, maar ­Molefe sê Prasa is op vergaderings met Auswell Mashaba, besturende direkteur van Swifambo, ingelig dat Gomes hom (Mashaba) gevra het vir geld vir “die beweging”.
Luidens Molefe se verklaring is dié betalings “verdoesel” deur onder meer belasting in Prasa se boeke verkeerd te bereken en onnodige konsultasiegelde.
Die hofsaak waarvoor Molefe ’n verklaring afgelê het, is deel van ’n aansoek deur Prasa om die tender van R3,5 miljard vir die lokomotiewe tersyde te stel.
Meer oor: Popo Molefe | Anc | Prasa | Valke
ANC kry glo R80 miljoen uit Prasa-kontrak
Peters ontken sy het Prasa-ondersoeke gestop
Sondag hou brandgevaar in dié dele in